Manel Millán

És el nou professor de castellà que substitueix el Santi. Té 62 anys i és molt bon professor. Des del primer moment es posa els alumnes a la butxaca. El Millán és un home entranyable que es farà amic de la Glòria, amb qui arribarà a tenir prou confiança per explicar-li les seves preocupacions. A més, li encanta recordar els vells temps en què feia de cap d'estudis als anys vuitanta.

## Biografia

### Segona Temporada

**Els Presocràtics**

    El Manel comença a donar classe de castellà al Guimerà. En el primer dia de curs comenta que està molt content de que li hagin donat el trasllat, sense saber que ha sigut perquè l'antic professor va morir a finals de curs. La seva dona, la Glòria, li explica i ràpidament demana perdó, però la Glòria li diu que no passa res. El Millán entra a classe i els alumnes es queden una mica perplexos al veure al seu nou professor.

**Thomas Hobbes**

    A la sala de professors, el Toni li diu que ha de tancar les aules amb clau, fent que la Coralina el vegi una mica deixat. El Toni anuncia que ja estan penjats els horaris de les guàrdies, i els professors s'apunten les guàrdies ràpidament, contents amb les distribucions. El Millán entra al despatx de la Coralina, ja que el vol veure, i li diu que el veu deixat i li pregunta si li ha passat res. El Millán li contesta que ell sempre va així i la Coralina li diu que s'han de seguir uns mínims estètics per venir a treballar, fet que deixa descol•locat al Millán. El Millán li explica al Merlí el que ha passat amb la Coralina, i li demana opinió, al que el Merlí li diu l'important no és el seu aspecte, sinó com és com a professor. El Marc li explica la situació que té a casa a la Tània i li diu que li agrada poder parlar amb algú, ja que amb el Gerard no hi pot parlar perquè no escolta mai. El Merlí fa una de les seves entrades a la sala de professors, vestit amb una americana, criticant el comentari de la Coralina.

**Els Estoics**

     A la sala de professors, la Glòria comenta amb el Millán el que la Coralina li va dir, indignada. El Millán s'oblida del seu nom, però no hi fa cas. El Millán es troba a la Berta en la parada del bus i li diu que és molt bona alumne. La Berta li diu que li agradaria que tots els professors fossin com ell.

**Hipàrquia**

     La Glòria troba al Millán a la sala de professors neguitós per l'inspector, però la Glòria li diu estigui tranquil, ja que la Coralina l'ha trucat per parlar amb el Merlí. La Coralina li recorda al Millán que no va fer l'encàrrec que li va demanar ahir. La Glòria li diu al Millán que no li faci cas, quan nota que al Millán li està començant a fallar la memòria. El Millán li confessa a la Glória que té un principi d'Alzheimer. La Glòria li diu que ho ha d'explicar, però el Milán li diu que li queden 2 anys per jubilar-se i que vol acabar-los. Per això li demana la seva ajuda.

**Judith Butler**

     La Quima comença el seu primer dia al Guimerà per substituir a l’Elisenda, i la seva arribada no deixa a ningú indiferent. Al Merlí li sembla fantàstica la seva arribada i la presenta als demès professors. Però a la Coralina, ara directora no li fa massa gràcia la seva presència. Els professors discuteixen sobre l’arribada de la Quima, la Mireia diu que li xoca veure-la vestida així. La Coralina recorda als professors que no es diu Quima, sinó Joaquim. L’Euegni defensa a la Quima, confrontant-se amb la Mireia. Els alumnes van arribant pel partit i els professors tot seguit, però la Coralina en veure l’espectacle marxa.

**Freud**

     El Millán dona classe als Peripatètics, però per primer cop, es queda en blanc i repeteix la mateixa pregunta als nois, al no recordar que ja l’havia formulat i l’havien respost. La Berta es preocupa i li pregunta a la Glòria si en sap res, però ella la deixa tranquil·la dient-li que no té res. La Coralina renya al Millán ja que s’ha tornat a deixar la biblioteca oberta. La Glòria i la Mireia arriben discutint sobre la falta de recursos en l’educació pública. La Glòria parla amb el Millán pel que va passar a la classe i li recomana anar al metge. El Millán li repeteix que està bé i que no vol que ningú sàpiga el què li passa. El Millán renya a la Berta per parlar d’ell amb la Glòria. La Berta li explica que només volia saber si li passava res, i el Millán li deixa clar que està perfecte i que no és problema seu. A la sala de professors, la Coralina troba un dispensador de pastilles, que quan el Millán reclama com a seu, li fan saltar les sospites.

**Descartes**

     El Merlí troba l’agenda del Millán a la nevera, fet que fa sospitar a la Coralina. El Millán li diu a la Coralina que ha d’anar al metge i que arribarà tard al claustre. El Millán ha arribat a l’Institut i està parlant amb la Coralina. Ell li diu que vol continuar donant classe, però la Coralina li diu que no sap si pot. Ella li diu que només vol el millor per ell i li explica que la seva mare també li va passar el mateix que li està passant al Millán. La Coralina finalment li recomana estar a prop de la seva família, i el Millán decideix deixar les classes ara que encara ho pot escollir ell. El Millán es troba als alumnes buidant la classe i al trobar-se a la Berta, li explica que deixa l’Institut, i li dona les gràcies.

### Segona Temporada (SA)

**O Fortuna, Velut Luna**

     El Pol està tornant cap a casa, quan es troba al seu pare i li explica que tenen visita a casa. Al pujar, s’hi troba al Millán, que ha vingut convidat per la Glòria. El Millán i el Pol surten al balcó a parlar i el Pol li pregunta com es troba. El Millán li explica que té els seus dies però que ara es troba millor. El Pol acaba explotant i li explica al Millán que ha donat positiu en VIH i que està molt espantat. Li diu que no vol que ningú ho sàpiga i li demana que no li expliqui a ningú. El Millán li pregunta el què li ha dit el metge, i li explica que s’haurà de medicar per tota la vida. El Millán li diu que ho faci, com està fent ell, ja que un s’ha de cuidar.